ທ່ານໂອບາມາ ກ່າວວ່າ ສະຫະລັດ ຕ້ອງຕັ້ງເປົ້າໝາຍ ໃນດ້ານພະລັງງານ (ເບິ່ງວີດີໂອ)
ປະທານາທິບໍດີໂອບາມາ ກ່າວໃນຄຳປາໄສ ປະຈຳສັບປະດາວ່າ ສະຫະລັດຕ້ອງໄດ້ຕັ້ງ ເປົ້າໝາຍ ທາງດ້ານພະລັງງານ.
ປະທານາທິບໍດີສະຫະລັດທ່ານບາຣັກ ໂອບາມາກ່າວວ່າ ການກອບກູ້ອຸສາຫະກຳລົດໂອ ໂຕໄດ້ຊ່ອຍຮັກສາວຽກເຮັດງານທຳໄວ້ຫຼາຍລ້ານວຽກ ໃນລະຫວ່າງທີ່ເສດຖະກິດຫຼຸດຖອຍ ຢ່າງຮ້າຍແຮງນັບແຕ່ໄດ້ເກີດສະພາບເສດຖະກິດຕົກຕໍ່າຄັ້ງໃຫຍ່ຂອງໂລກ ໃນລະຫວ່າງການກ່າວຄຳປາໄສປະຈຳສັບປະດາຂອງທ່ານໃນວັນເສົາມື້ນີ້ ປະທານາທິບໍດີ ໂອບາມາເວົ້າວ່າ ການຟື້ນຟູອຸສາຫະກຳລົດໂອໂຕທີ່ສຳຄັນໆຂອງສະຫະລັດ ຍັງໄດ້ສ້າງ ວຽກເຮັດງານທຳໃໝ່ຫຼາຍກວ່າ 200 ພັນວຽກ ໃນອຸສາຫະກຳລົດໂອໂຕ ໃນຮອບສອງປີ ເຄິ່ງຜ່ານມານີ້ ປະທານາທິບໍດີໂອບາມາກ່າວວ່າ ໃນຖານະທີ່ເປັນພາກສ່ວນນຶ່ງ ຂອງຂໍ້ຕົກລົງກອບກູ້ອຸສາ ຫະກຳນັ້ນບໍລິສັດເຮັດລົດໂອໂຕຂອງສະຫະລັດ ຕ້ອງໄດ້ເລີ່ມຜະລິດລົດໃຊ້ເຊື້ອໄຟໜ້ອຍລົງ ເພື່ອຫຼຸດຜ່ອນ ຄວາມຕ້ອງການທາງດ້ານນໍ້າມັນ ຈາກຕ່າງປະເທດ ທ່ານເວົ້າວ່າ ການນໍາ ເຂົ້ານໍ້າມັນຂອງສະຫະລັດໄດ້ຫຼຸດລົງ ໃນໄລຍະສອງສາມປີຜ່ານມານີ້ ແຕ່ສະຫະລັດຈຳເປັນ ຕ້ອງໄດ້ເບິ່ງໄປຍັງການນຳໃຊ້ພະລັງງານລົມ ແລະຕາເວັນນຳດ້ວຍ ທ່ານໂອບາມາຢາກໃຫ້ລັດຖະສະພາສະຫະລັດຢຸດເຊົາການໃຊ້ເງິນພາສີ 4 ພັນລ້ານໂດລາ ອຸດໜຸນບັນດາບໍລິສັດນໍ້າມັນທີ່ໄດ້ກຳໄລສູງ ແລະເພັ່ງເລັງໃສ່ການພັດທະນາແຫຼ່ງພະລັງງານ ທີ່ໃຊ້ຄືນໃໝ່ໄດ້ ໃນຄຳປາໄສຕອບຂອງພັກຣີພັບບລີກັນນັ້ນ ສະມາຊິກສະພາຕໍ່າ Doc Hastings ຈາກ ລັດວໍຊິງຕັນໄດ້ກ່າວຫາປະທານາທິບໍດີໂອບາມາວ່າ ຂັດຂວາງໂຄງການທີ່ຈະເພີ່ມການຜະ ລິດນໍ້າມັນຂອງສະຫະລັດຮວມທັງໂຄງການສ້າງທໍ່ນໍ້າມັນ Keystone ທ່ານ Hastings ກ່າວວ່າ ບັນດາສະມາຊິກສະພາຂອງພັກຣີພັບບລີກັນ ໄດ້ລົງຄະແນນ ສຽງ ເພື່ອກຳຈັດເຄື່ອງກີດຂວາງຕ່າງໆ ໃນການພັດທະນາແຫຼ່ງພະລັງງານໃໝ່ນັ້ນ